b'\n_START_ARTICLE_\nSa\xc5\xa1a Kranjc\n_START_SECTION_\n\xc5\xa0portna kariera\n_START_PARAGRAPH_\nSa\xc5\xa1a Kranjc je bila ena izmed najbolj\xc5\xa1ih slovenskih teka\xc4\x8dic na kratke proge v obdobju med letoma 1980 in 1985. Tekla je na razdaljah 60, 100, 200 in 4 x 100 metrov. Bila je \xc4\x8dlanica slovenske in jugoslovanske dr\xc5\xbeavne reprezentance. Postavila je ve\xc4\x8d dr\xc5\xbeavnih (slovenskih in jugoslovanskih) rekordov na omenjenih razdaljah. Kariero je pred\xc4\x8dasno zaklju\xc4\x8dila zaradi po\xc5\xa1kodbe na Evropskem dvoranskem prvenstvu v Atenah leta 1985._NEWLINE_Bila je \xc4\x8dlanica atletskega kluba AK Olimpija, ki je v tistih \xc4\x8dasih do\xc5\xbeivljal svoje najve\xc4\x8dje uspehe. Stebri takratnega rodu AK Olimpija so bili poleg Sa\xc5\xa1e Kranjc tudi: Sa\xc5\xa1o Apostolovski - skok v vi\xc5\xa1ino, Nata\xc5\xa1a Seli\xc5\xa1kar - 400 m ter prihajajo\xc4\x8di mladi rod Brigita Bukovec - 100 m z ovirami. V \xc4\x8dasu njene atletske kariere sta jo trenirala dva trenerja: Borut Lampi\xc4\x8d in Jure Kastelic_NEWLINE_Leta 1983 je bila izbrana za najbolj\xc5\xa1o mlado atletinjo Jugoslavije\n_START_SECTION_\nNadaljnja pot\n_START_PARAGRAPH_\nPo zaklju\xc4\x8dku \xc5\xa1portne kariere se je posvetila pedago\xc5\xa1kemu poklicu. Trenutno pou\xc4\x8duje na Gimnaziji \xc5\xa0i\xc5\xa1ka, kjer skrbi za Rokometne oddelke.'